OpenLLM-France/wikimedia huggingface dataset:
# Florian Wellbrock

Florian Wellbrock (Bremen, 1997ko abuztuaren 19a) igerilari alemaniarra da.
2020ko Udako Olinpiar Jokoetan bi domina lortu zituen. Brontzezko domina irabazi zuen 1500 m libre proban eta urrezkoa 10 km ur irekiak lasterketan.
2019ko Munduko Igeriketa Txapelketan bi urrezko domina zituen, 1500 m libre eta 10 km ur irekiak probetan. Bikote lortu zuen lehen igerilaria izan zen historian.

## Nazioarteko palmaresa

Joko Olinpikoak :
| Urtea | Lekua | Domina | Proba |
| 2020 | Tokio ( Japonia) | 01 ! | 10 km ur irekiak |
| 2020 | Tokio ( Japonia) | 03 ! | 1500 m libreak |
Munduko Igeriketa Txapelketak :
| Urtea | Lekua | Domina | Proba |
| 2019 | Gwangju ( Hego Korea) | 01 ! | 10 km ur irekiak |
| 2019 | Gwangju ( Hego Korea) | 01 ! | 1500 m libreak |
| Europako Igeriketa Txapelketak ||||
| Urtea | Lekua | Domina | Proba |
| 2018 | Glasgow ( Eskozia) | 01 ! | 1500 m libreak |
| 2018 | Glasgow ( Eskozia) | 02 ! | Erreleboak ur irekiak |
| 2018 | Glasgow ( Eskozia) | 03 ! | 800 m libreak |
| 2020 | Budapest Hungaria | 02 ! | Erreleboak ur irekiak |
| 2020 | Budapest Hungaria | 03 ! | 10 km ur irekiak |
* Datuak: Q26262098
* Multimedia: Florian Wellbrock / Q26262098
# Floriana FC

Floriana FC Maltako futbol talde onenetakoa da palmaresari dagokionez, Floriana hirikoa. 25 aldiz irabazi du Maltako futbol liga eta beste 19 aldiz kopa.

## Historia

Taldea 1900ean sortu zen eta 1910ean irabazi zuen bere lehen liga. Maltako bigarren talde onena da eta ligan zein kopan Sliema Wanderers FC taldeak baino garaipen bakar bat gutxiago du.
XXI mendean ordea titulu askorik ez du lortu, bi Kopa 2011 eta 2017an eta Liga bat 2020an.

## Palmaresa
### Maltan: 48

* Liga (26): 1910, 1912, 1913, 1909–10, 1921, 1922, 1925, 1927, 1928, 1929, 1931, 1935, 1937, 1950, 1951, 1952, 1953, 1955, 1958, 1962, 1968, 1970, 1973, 1975, 1977, 1993, 2020.
* Kopa (21): 1938, 1945, 1947, 1949, 1950, 1953, 1954, 1955, 1957, 1958, 1961, 1966, 1967, 1972, 1976, 1981, 1993, 1994, 2011, 2017, 2022.
* Maltako Superkopa (1): 1993.

## Kanpo estekak

* (Ingelesez) Webgune ofiziala
* Datuak: Q728557
* Multimedia: Floriana F.C. / Q728557
# Florian Wirtz

Florian Richard Wirtz (Pulheim, Ipar Renania-Westfalia, Alemania, 2003ko maiatzaren 3a), Florian Wirtz izenez ezagunagoa, alemaniar futbol jokalaria da, erdilari gisa jokatzen duena Alemaniako Bundesliga ligako Bayer Leverkusen-en. Internazionala da Alemaniako selekzio nazionalarekin.
Gaur egun Europako jokalari gazte onenetakotzat hartzen da, 19 urte dituen arren jada bere taldean pisu handia hartu duelako eta talentu mugagabea duelako. Horren adierazle da, Transfermarkt, futboleko azterketan espezializatuta dagoen web orrialdeak, eman dion merkatuko balioa, 70 milioi eurokoa.

## Erreferentziak

* ↑ (Gaztelaniaz) «Los 5 cracks jóvenes con mayor valor de mercado en el mundo» Somos Fanáticos (Noiz kontsultatua: 2022-07-11).
# Floriana

Floriana Maltako udalerria da. Udalerriaren azalera 0,9 km$^2$ da eta 2005eko erroldaren arabera, 2.240 biztanle zituen.

## Erreferentziak

* ↑ (Ingelesez) http://www.citypopulation.de. (Noiz kontsultatua: 2016-6-10).

## Kanpo estekak

* edit
* Malta uhartea ||
* Attard | Balzan | Birgu (Vittoriosa) | Birkirkara | Birżebbuġa | Bormla (Cospicua) | Dingli | Fgura | Floriana | Gudja | Gżira | Għargħur | Għaxaq | Ħamrun | Iklin | Isla (Senglea) | Kalkara | Kirkop | Lija | Luqa | Marsa | Marsaskala | Marsaxlokk | Mdina (Città Notabile) | Mellieħa | Mġarr | Mosta | Mqabba | Msida | Mtarfa | Naxxar | Paola | Pembroke | Pietà | Qormi (Città Pinto) | Qrendi | Rabat | Safi | San Ġiljan (St. Julian's) | Santa Luċija | San Pawl il-Baħar (St. Paul's Bay) | San Ġwann | Santa Venera | Siġġiewi (Città Ferdinand) | Sliema | Swieqi | Ta' Xbiex | Tarxien | Valletta | Xgħajra | Żabbar (Città Hompesch) | Żebbuġ (Città Rohan) | Żejtun (Città Beland) | Żurrieq ||
* Gozo uhartea ||
* Fontana | Għajnsielem | Għarb | Għasri | Kerċem | Munxar | Nadur | Qala | Rabat (Victòria) | San Lawrenz | Sannat | Xagħra | Xewkija | Żebbuġ ||
* Datuak: Q832807
* Multimedia: Floriana / Q832807
# Floriano

Marco Annio Floriano (latinez: Marcus Annius Florianus; ?- Tarso, Zilizia, 276ko iraila) erromatar enperadorea izan zen.
Tazito enperadorearen anaiordea zen. Mendebaldeko armadak haren ondorengoa izateko hautatu zuen. Heruloen kontra borrokatzen ari zela ekialdeko armadak Probo aukeratu zuen.
Bi enperadoregaiek elkar topatzean, garbi geratu zen Proboren armada boteretsuagoa zela. Florianoren legioek Floriano hil zuten, borrokak ekiditearren. 88 egun iraun zuen haren agintaldiak.
* Datuak: Q199946
* Multimedia: Florianus / Q199946
# Florian Schneider

Florian Schneider-Esleben (Öhningen edo Düsseldorf, 1947ko apirilaren 7a - Düsseldorf, 2020ko apirilaren 21a) alemaniar musikaria, Kraftwerk taldeko kide sortzailea. 1970ean sortu zuen taldea bere lagun Ralf Hütterekin. Bere instrumentu nagusia txirula zen, baina biolina, gitarra elektrikoa eta sintetizadoreak ere jotzen zituen. 2008an taldea utzi zuen.

## Erreferentziak

* ↑ Lizarralde, Mikel. (2020-05-06). «Florian Schneider hil da, Kraftwerk taldeko kidea» Berria (Noiz kontsultatua: 2020-05-08).

## Kanpo estekak

* Datuak: Q435744
* Multimedia: Florian Schneider / Q435744
# Florian Sénéchal

Florian Sénéchal (Cambrai, 1993ko uztailaren 10a) frantziar txirrindularia da. Frantziako Txapelduna izan zen.

## Palmaresa
### 2019

Le Samyn

### 2020

Druivenkoers Overijse
2. Gante-Wevelgem

### 2021

Espainiako Vueltako etapa bat

### 2022

Frantziako Txapelduna

## Kanpo estekak

* Datuak: Q3074228
* Multimedia: Florian Sénéchal / Q3074228
# Florian Unruh

Florian Unruh (1993ko ekainaren 7a) alemaniar arkulari profesionala da.
2013an lehiatu zen lehen aldiz nazioartean, eta 2014an Europako Ejmiatsin Txapelketan bakarkako titulua irabazi eta Munduko Kopako finalerako sailkatu zen, Antalyan banakako lehiaren hirugarren etapa irabazita.
Zilarrezko domina irabazi zuen gizonezkoen bakarkako ekitaldian, 2022an, Munichen (Alemania) jokatutako Europako Arkularitza Txapelketan. Zilarrezko domina ere irabazi zuen talde mistoaren proban. 2024ko Udako Olinpiar Jokoetan talde mistoaren proban zilarrezko domina lortu zuen Parisen.

## Kirol ibilbidea

Olinpiar Jokoak :
| Urtea | Lekua | Domina | Proba |
| 2024 | Paris | 01 ! | Talde mistoa |
| Munduko Txapelketak ||||
| Urtea | Lekua | Domina | Proba |
| 2017 | Mexiko Hiria | 02 ! | Talde mistoa |
| 2023 | Berlin | 02 ! | Talde mistoa |

## Erreferentziak

* ↑ World Archery > NEWS > News. worldarchery.org.
* ↑ :: FITA / Web Site Management Screens ::. old.archery.org.
* 1 2 Houston, Michael. (12 June 2022). «German top seeds lose recurve finals at European Archery Championships» InsideTheGames.biz.
* ↑ «2022 European Archery Championships Results Book» World Archery Europe.

## Kanpo estekak

* Datuak: Q17505158
# Florian Znaniecki

Florian Witold Znaniecki (Świątniki, Polonia, 1882ko urtarrilaren 15a – Champaign, Illinois, 1958ko martxoaren 23a) Polonia jaiotako baina Estatu Batuetan lan egin zuen soziologo eta filosofoa da.

## Ibilbide akademikoa

1902 eta 1903 bitarte filosofia eta soziologia ikasi zituen Varsoviako Unibertsitatean, baina 1903an tsarraren agintariek (Errusiar Inperioa) bota egingo dute askatasun akademikoa mugatzearen aurkako manifestaldietan parte hartzeagatik.
1903 eta 1909 bitarte, Genevako, Zurichko eta Pariseko (Sorbona) Unibertsitateetan jarraituko ditu ikasketak eta bertan garai hartako jakintsu handiak topatuko ditu, besteak beste, Henri Bergson eta Émile Durkheim.
1909 eta 1910 bitarte, bere ikasketak amaituko ditu Krakoviako Jegellonne Univertsitatean, eta bertan doktore titulua eskuratuko du "balioen auzia filosofian" izeneko tesiarekin.
Chicagoko Soziologia Eskolako partaide izan zen. 1914tik aurrera Estatu Batuak eta Polonia artean aldizkatzen zuen bizitza. Soziologia modernoaren sortzailetako bat bezala kontsideratzen da, bai Europan bai Estatu Batuetan. Poznan Unibertsitateko soziologia saila sortu zuen, Europako lehenetakoa.
William I. Thomasekin batera, Estatu Batuetako soziologian oso garrantzitsua den lan saila egin zuen, "Poloniar baserritarra Europan eta Estatu Batuetan" (The Polish Peasant in Europe and America). Lan honen bost tomoak 1918 eta 1920 bitarte argitaratu ziren. Znaniecki metodo kualitatiboen zalea zen, eta hala, bere lanetan zenbait zuzeneko elementu topatu daitezke, hala nola, metodo iruzkinak, gutunez osatutako material bibliografikoa. Garrantzia ematen dio batez ere "bizitzaren kontakizunei", eta ondoren, gizartearen antolakuntza eta aukeratutako taldeak gizarte horretan izango duen garapena ikertzen ditu.

## Ikus, gainera

* William Isaac Thomas
* Datuak: Q599197
* Multimedia: Florian Znaniecki / Q599197
# Floriano (Piauí)

Floriano Brasilgo udalerri bat da, Piauí estatuan kokatua. 62.036 biztanle ditu 3.409,649 km²ko eremuan.

## Ikus, gainera

* Piauí

## Kanpo estekak

* Datuak: Q2008644
* Multimedia: Floriano (Piauí) / Q2008644
# Equuleus (konstelazioa)

Equuleus edo Zaldia —latinez: Equuleus— zeruko ipar hemisferioko konstelazio bat da, Hegoaldeko Gurutzearen ondoren 88 konstelazioetako bigarren txikiena. Latinez "Zaldi Txiki" esan nahi du.
Klaudio Ptolomeo astronomoak sailkatutako 48 konstelazioetako bat da.

## Oharrak

* ↑ Euskaltzaindiaren 173. arauak honako hau gomendatzen du: "Euskaraz, konstelazioen izenak adierazteko, komeni da nazioarteko formak —latinezko grafia— erabiltzea, hainbat komeniago testuak zenbat eta teknikoago edo jasoago izan. Nolanahi ere, latinezko izenen itzulpenak edo egokitzapenak ere —azalpen-izenak— erabil daitezke, bigarren mailan, testu didaktikoetan edo azalpen gisa".

## Erreferentziak

* ↑ «Konstelazioak (88 konstelazio ofizialak)» 173. Astroen izenak. Euskaltzaindia, 19 or..
* ↑ (Ingelesez) Kanas, Nick. (2012). Star Maps: History, Artistry, and Cartography. Springer New York, 111 or. ISBN 9781461409175..
* Datuak: Q10438
* Multimedia: Equuleus (constellation) / Q10438
# Equisetales

Equisetales iratzeen klaseko ordena da. Egun bizirik irauten duen genero bakarra azeri-buztanarena da. Devoniar amaieran sortu ziren.

## Familiak

* Archaeocalamitaceae †
* Calamitaceae †
* Equisetaceae
* Phyllothecaceae †

## Erreferentziak

* ↑ (Ingelesez) Christenhusz, M. J. M.; Byng, J. W.. (2016). «The number of known plants species in the world and its annual increase» Phytotaxa (Magnolia Press) 261 (3): 201–217. doi:10.11646/phytotaxa.261.3.1..

## Kanpo estekak

* Datuak: Q5291566
* Multimedia: Equisetales / Q5291566
* Espezieak: Equisetales
# Equo

Verdes Equo (VQ) edo EQUO 2021 urtera arte, Espainiako ezkerreko alderdi politiko ekologista eta ekosozialista bat da. 2011ko ekainaren 11an sortu zen. Hasiera batetik, Europako Alderdi Berdearen babesa jaso du eta gaur egun bere barnean dago.
Heuren helburua honako hau zen: "ekologia politika eta berdintasun sozialaren inguruko eztabaida sortzeko gunea izatea eta mugimendu soziopolitiko bat osatzea". Equo hitza, gaztelaniazko "Ecología" ("Ekologia") eta "Equidad" ("Ekitatea") hitzen elkarketatik eratorria da, Fernando Beltrán olerkariak asmatu zuelarik.
Alderdiaren lehenengo bozeramaileak ekologismoan pertsonaia nabarmenak izandako Juan Lopez de Uralde donostiarra (2001-2010 bitartean Espainiako Greenpeace erakundeko ordezkaritzako zuzendaria) eta Reyes Montiel madrildarra izan ziren.

## Erreferentziak

* ↑ El País Egunkaria. 2010eko irailaren 5a.

## Kanpo estekak

* Equo alderdiaren webgunea (Gaztelaniaz)
* Datuak: Q3320917
* Multimedia: Equo / Q3320917
# FC Viitorul Constanța

FC Viitorul Constanța (izen osoa Fotbal Club Viitorul Constanța) Errumaniako futbol talde bat da Ovidiu herrikoa, Konstantza hiriaren alboan.

## Historia

2009an sortu zuen Gheorghe Hagi jokalari ezagunak eta urtez urte igoerak lortuta 2012-13 denboraldian egin zuen debuta lehen mailan. 2016-17 denboraldian bere lehen Liga irabazi du, bigarrena izan den Steaua Bukarestekin puntutan berdinduta. 2019an Kopako txapelduna izan da.
Harrobia bereziki lantzen duen taldea da, hortik "Hagi-ren haurrak" ezizena.
2021 amaieran Farul Constanța taldearekin elkartu zen eta haren izena eta koloreak hartu zituen.

## Palmaresa
### Errumanian: 2

* Errumaniako Liga (1): 2017.
* Errumaniako Kopa (1): 2019.

## Kanpo estekak

* (Errumanieraz) Webgune ofiziala
* Datuak: Q533094
* Multimedia: FC Viitorul Constanța / Q533094
# FC Wacker Innsbruck

FC Wacker Innsbruck (izen osoa Fußballclub Wacker Innsbruck) Austriako futbol talde onenetakoa da, Tirol eskualdeko Innsbruck hiriburukoa. 10 liga eta 7 kopa eskuratu ditu, bai eta 2 Mitropa Kopa ere. "Wacker" izenak "ausarta" esan nahi du alemanieraz.

## Historia
### FC Wacker Innsbruck

FC Wacker Innsbruck taldea 1915ean sortu zen eta hasieratik kolore berde eta beltza izan zituen. 1964 urtean egin zuen debuta lehen mailan eta 70. hamarkada bikaina burutu zuen, bost liga eta bost kopa irabaziz. 1986an diru arazoak zirela eta talde berria sortu zen, FC Swarovski Tirol, 1992 arte iraungo zuena. 1993an berriz hasierako izena hartu zuen urte beterako eta Austriako kopa irabazi zuen urte hartan.
* Bundesliga (5): 1971, 1972, 1973, 1975, 1977.
* Kopa (6): 1970, 1973, 1975, 1978, 1979, 1993.

### FC Swarovski Tirol

FC Wacker Innsbruck taldearen lizentzia hartu zuen eta sei urte baino iraun ez zuen arren, 1986 eta 1992 artean, Ernst Happel entrenatzailearen eskutik tituluak irabazi zituen. 1992an berriz ere hasierako izena hartu zuen baina 1993an talde berria sortu zen.
* Bundesliga (2): 1989, 1990.
* Kopa (1): 1989.

### FC Tirol Innsbruck

FC Wacker Innsbruck taldearen lizentzia hartu zuen honek ere eta 1993 eta 2002 artean lehen mailan aritu zen. Hiru liga txapelketa irabazi zituen baina 2002 urte horretan porrot egin zuen eta bere ibilia bukatu zen.
* Bundesliga (3): 2000, 2001, 2002.
* Kopa (0): finalista 2001ean.

### FC Wacker Innsbruck (berria)

2003an talde berria sortu zen, hasierako izena eta koloreak hartu zituena. Hala ere feerazioak ez dio uzten aurreko taldeen emaitzak beretzat hartzen. 2004an igo zen lehen mailara eta bertan aritu da ordutik 2008-09 eta 2009-10 denboraldietan ezik. Ez du oraindik titulurik irabazi eta 2014an maila galdu zuenez orain bigarren mailan jokatzen ari da.

## Palmaresa
### Austrian: 17

* Bundesliga (10):
** Wacker Innsbruck (5): 1971, 1972, 1973, 1975, 1977.
** Swarovski Tirol (2): 1989, 1990.
** FC Tirol Innsbruck (3): 2000, 2001, 2002.
* Kopa (7):
** Wacker Innsbruck (6): 1970, 1973, 1975, 1978, 1979, 1993.
** Swarovski Tirol (1): 1989.

### Nazio artean: 2
#### Mitropa Kopa

* Txapelduna (2):
** Wacker Innsbruck (2): 1975, 1976

## Kanpo estekak

* (Alemanez) webgunea
* Datuak: Q261813
* Multimedia: FC Wacker Innsbruck / Q261813
# FC Tosno

FC Tosno (errusieraz Футбольный клуб Тосно) Tosno hiriko futbol talde bat da.

## Historia

2008 urtean erregistratu eta 2013an talde profesionala bihurtu zen. 2017an lehen mailara igotzea lortu zuen eta Errusiako Kopa bat irabazi du, hala ere azken jardunldian ezin izan do mailari eutsi. Lehen mailara iritsi zenetik San Petersburgoko Petrovsky Stadiumean jokatzen du, 50 kilometrotara soilik baitago.

## Palmaresa
### Errusiako txapelketak: 1

* Errusiako Kopa (1): 2018

## Kanpo estekak

* (Errusieraz) Webgune ofiziala
* Datuak: Q14508335
* Multimedia: FC Tosno / Q14508335
# FC Urartu

FC Urartu (armenieraz Ֆուտբոլային Ակումբ Բանանց) Armeniako futbol talde arrakastatsuena da, Erevan hiriburukoa. Armeniako Liga bat eta 2 Kopa irabazi ditu.

## Historia

Taldea 1992an sortu zen Abovyan hirian (Kotayk probintzian), horregatik hasieran FC Banants Kotayk izena hartu zuen. Urte horretan gainera Armaniako lehenengo kopa irabazi zuen. Diru arazoak zirela eta, 1995ean Abovyan hiriko beste taldearekin egin zuen bat baina 2001ean berriz banandu eta Erevan hiriburura joan zen.
2003an FC Spartak Yerevan taldearekin egin zuen bat, baina Banants izena mantendu zuen eta Spartak gazteen taldea bihurtu zen. 2003 urtea bikaina izan zen Ligan 2. egitea lortu baitzuen eta kopako finalera iritsi baitzen. 2004 urtean berriz jokatu zuen kopako finala eta berriz galtzaile izan zen, oraingoan penalti jaurtiketatan. 2007an bere bigarren kopa irabazi zuen.
Azken urteetan kopako finaletan ohikoa izan da eta 2016an titulua lortu du. Aurrez 2014an bere lehenengo liga irabaztea lortu zuen.
2016an Dzhevan Cheloyants negoziogizonak erosi zuen taldearen gehiengoa eta 2019ko abuztuaren 1ean FC Urartu izena hartu zuen.
2022-23 denboraldian Armeniako Liga eta Kopa irabazi zituen.

## Palmaresa
### Armenian: 7

* Armeniako Liga (2): 2014, 2023
* Armeniako Kopa (4): 1992, 2007, 2016, 2023
* Armeniako Superkopa (1): 2014.

## Kanpo estekak

* (Armenieraz) Webgune ofiziala
* Datuak: Q757253
* Multimedia: FC Banants / Q757253
# FC Torpedo Mosku

Moskuko Torpedo Fubol Taldea (errusieraz ФК "Торпедо" Москва) Moskuko futbol talde bat da, Errusiakoa. Sobietar Batasunaren garaian izan zituen emaitzarik onenak, hiru liga eta sei kopa. Errusiako txapelketen artean titulu bakarra dauka, 1993ko Kopa.

## Historia

Taldea 1924ean sortu zen Proletárskaya kúznitsa (Proletarioen ola) izenarekin eta 1930an hartu zuen gaur egungo Torpedo izena, ZIL ibilgailu enpresak babesten baitzuen.
Bere urrezko aria 60 eta 70 hamarkadan ezagutu zuen eta Eduard Streltsov aurrelaria zen garai hartako izarra. Bere omenez ezarri zitzaion izena estadioari.
90. hamarkadan ZIL enpresak futbol taldea saldu egin zion Luzhnikí enpresari eta ZIL-ek talde berria sortu zuen FC Mosku. Honek ez zuen emaitza aipagarririk lortu baina Torpedoren zaleen zati handi bat eraman zuen. 1993an Errusiako Kopa irabazi zuen eta 2000an lortu zuen Ligako emaitzarik onena, 3. postua.
Diru arazoen erruz taldea krisi latzean sartu zen eta 2009an laugarren mailaraino jeitsi zen. Orduan ZIL-ek berriz erosi zuen eta bigarren mailan finkatu da Torpedo. Zortzi urteren ondoren 2014an lehen mailara igotzea lortu zuen baina hurrengo urtean 15. egin eta jeitsi egin da.

## Palmaresa
### Sobietar Batasuneko txapelketak: 9

* Sobietar Batasuneko Liga (3):
** 1960, 1965, 1976
* Sobietar Batasuneko Kopa (6):
** 1949, 1952, 1960, 1968, 1972, 1986

### Errusiako txapelketak: 1

* Errusiako Liga (0):
** hirugarrena 2000 urtean.
* Errusiako Kopa (1):
** 1993

## Euskal taldeen aurkako partidak

Torpedok kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1973-74 | Europako Errekopa | Final hamaseirenak | Torpedo Athletic | 0-0 2-0 | Athletic Torpedo |

## Kanpo estekak

* (Errusieraz) Webgune ofiziala
* Datuak: Q324338
* Multimedia: FC Torpedo Moscow / Q324338
# FC Twente

Football Club Twente Herbehereetako futbol talde bat da Enschede hirikoa.
De Grolsch Veste estadioan jokalekua du.

## Historia

1965ean sortu zen hiriko Sportclub Enschede eta Enschedese Boys batzean. Aurrez, 1926an, Sportclub Enschedek Liga irabazia zeukan.
1969tik aurrera goiko postuetan ibili zen eta 1973-74ean azken unerarte Feyenoordekin lehia estua izan ondoren bigarren egin zuten. Honek UEFA Koparako sailkatu zituen eta finalera iritsi ziren, Borussia Mönchengladbachen aurka jokatu zutena. Etxean 0-0 egin zuten, Alemanian berriz 5-1 galdu zuten. Eskuratutako lehenengo titulua Herbehereetako Kopa izan zen 1977an.
Ordutik aurrera gainbehera etorri zen eta 2002an ia desagertu egin zen diru arazoak zirela eta. Hala ere indarrez ekin eta hurrengo urteetan emaitzak nabarmen hobetu ziren 2010ean Liga txapelketa irabaztea lortu arteraino.

## Palmaresa
### Herbehereetan: 7

* Herbehereetako futbol liga (2): 1925-26 (SC Enschede), 2009-10.
* Herbehereetako futbol kopa (3): 1977, 2009, 2011.
* Johan Cruyff Kopa (2): 2010, 2011.

### Nazioartean: 0
#### UEFA Kopa

* Txapelduna (0)
* Finalista (1): 1975.

## Kanpo estekak

* (Nederlanderaz)(Ingelesez)Webgune ofiziala
* Datuak: Q19603
* Multimedia: FC Twente / Q19603
# FC Viikingit

FC Viikingit (Vuossasriko bikingoak) Vuossari, Helsinkiko auzo bateko futbol taldea da. Taldea 1965. urtean sortu zen baino futbol-taldea talde orokorretik banandu zen 1998. urtean eta FC Viikingit izenarekin jarraitu zuen. Taldeak Vuosaaren Urheilukenttä futbol-zelaian jokatzen du Heteniitty eta Monttu ere deitua.

## Historia

2002-2006. denboraldi bitartean, taldeak bigarrengo mailan jokatu zuen. Lehenengo urtean bigarren mailan geratzeko ahalegin handiak egin behar izan zituen baina azkenengo urteetan igoera postuetatik gertu ibili zen 2006. denboraldian lehenengo gelditu eta lehenengo mailara igotzea lortu zuen arte.

## 2007 denboraldiko taldea
### Atezainak

* Mikko Rahkamaa
* Harri Kairavuo

### Atzelariak

* Osmo Kleemola
* Panu Kuusela
* Jussi Heikelä
* Kim Raimi
* Petri Jalava
* Ilkka Jäntti
* Kalle Sorja
* Jarno Kallijärvi

### Erdilariak

* Jukka Hirvonen
* Pasi Solehmainen
* Max Lundberg
* Lassi Luoto
* Jan Demidovitš
* Kristian Kunnas
* Lasse Lind

### Aurrelariak

* Risto Ojanen
* Vjatšeslav Malakejev
* Christoffer Nyberg
* Pekka Clewer
* Joonas Sarelius
* Kalle Vasse
* Janne Mollberg
* Jussi Peteri

## Jokalari onenak

* Alexei Eremenko Jr.
* Markus Heikkinen

## Ikus, gainera

* Veikkausliiga

## Kanpo estekak

* Datuak: Q1192755
* Multimedia: FC Viikingit / Q1192755
# FC Voluntari

FC Voluntari (izen osoa Fotbal Club Voluntari) Errumaniako futbol talde bat da Voluntari hirikoa.

## Historia

2010 urtean sortu zen Inter Voluntari izenarekin. Laugarren mailan hasi zen jokatzen 2012an eta urtez urte igoaz 2015ean lortu zuen lehen mailara iristea. 2016-17 denboraldian lortu zituen bere historia laburreko lehen tituluak, Errumaiako Kopa eta Superkopa.

## Palmaresa
### Errumanian: 2

* Errumaniako Liga (0): laugarren 2022an.
* Errumaniako Kopa:
** Txapelduna (1): 2017.
** Finalista (1): 2022.
* Errumaniako Superkopa (1): 2017.

## Kanpo estekak

* (Errumanieraz) Webgune ofiziala
* Datuak: Q18129096
# FC Trinity Zlín

FC Trinity Zlín Txekiar Errepublikako futbol taldea da, Zlín hirikoa.

## Historia

Taldea 1919an sortu zen eta 1938 eta 1947 artean Txekoslovakiako maila gorenean ibili zen. 1958an hiriko Spartak eta Jiskra taldeekin bat egin zuen eta TJ Gottwaldov izena hartu zuen. Izen honekin irabazi zuen Txekoslovakiako titulu bakarra, 1970ko Kopa.
Txekiar Errepublikako txapelketak hasi zirenean lehen mailan kokatua izan zen baina lehen eta bigarren mailen artean ibili izan da. 2017an Kopa irabazi du.

## Palmaresa
### Txekiar Errepublikan: 1

* Liga (0): seigarrena 2016-17an.
* Kopa:
** Txapelduna (1): 2017.
** Final-erdiak (2): 2003, 2007.

### Txekoslovakian: 1

* Liga (0)
* Kopa (1): 1970.

## Kanpo estekak

* (Txekieraz) webgunea
* Datuak: Q39183
* Multimedia: FC Zlín / Q39183